APL. Mourinyo jamoasi “Arsenal” maydonida 3 ta gol urdi. “Liverpul”da navbatdagi yirik g‘alaba

Angliya Premyer-Ligasining 15-turidan joy olgan markaziy o‘yin Londonda kechib, Joze Mourinyo shogirdlari Arsen Venger jamoasini taslim qildi — 3:1.

Bellashuvda “to‘pchilar”dan omad ochiqchasiga yuz o‘girdi. Butun bellashuv davomida ular katta ustunlikka ega bo‘lgan ersa-da, hisobda baribir “mankunianlar” ustunlik qildi. Ular o‘zlariga berilgan imkoniyatlardan unumli foydalana oldi. Mazkur bellashuvda “Yunayted” posboni David De Xea haqiqiy qahramonlik ko‘rsatdi.

Yurgen Klopp boshchilik qilayotgan “Liverpul” esa safarda 5 ta gol urishning uddasidan chiqdi. Orada “Chelsi” bilan o‘yindagi durangni aytmasa, “mersisayd” klubi ketma-ket 5 ta yirik g‘alabani qo‘lga kiritgani e’tiborga molik.

Londonning “Chelsi” klubi ham mazkur turda 3 ochkoga ega chiqdi va 3-o‘rnini saqlab qoldi. Mazkur turda yetakchilardan faqatgina “Manchester Siti” maydonga tushmadi. Gvardiola jamoasi bugun o‘z maydonida Devid Moyes boshchilik qilayotgan “Vest Hem”ni qabul qiladi.

Sem Ellardaysning “Everton”dagi ilk o‘yini omadli chiqib, Runi jamoadoshlari ishonchli g‘alabani tantana qildi. Ketma-ket ikki g‘alaba “Everton”ni turnir jadvalining ekvatoriga olib chiqdi.
Chempionlar Ligasining ketma-ket ikki karra g‘olibi “Real”ni guruhda ortda qoldirayotgan “Tottenhem” esa navbatdagi bor ochko yo‘qotdi.

Angliya Premyer-Ligasi
 15-tur bellashuvlari
 2-dekabr, shanba
Gollar: Duayt Geyl, 12 (0:1). Eden Azar, 21 (1:1). Alvaro Morata, 33 (2:1). Eden Azar, 74-pen (3:1).
Gollar: Gilfi Sigurdsson, 47 (1:0). Dominik Kalvert-Levin, 74 (2:0).
Gollar: Kristian Kabasele, 13 (1:0). Son Xyon Min, 25 (1:1).
Chetlatish: Davinson Sanches, 52 (T).
Gollar: Uilfrid Boni, 3 (0:1). Jerdan Shakiri, 36 (1:1). Mame Biram Diuf, 40 (2:1).
Gol: Demarey Grey, 6 (1:0).
Gollar: Emre Djan, 30 (0:1). Roberto Firmino, 31 (0:2). Roberto Firmino, 49 (0:3). Glenn Myurrey, 51-pen (1:3). Filippe Koutinyo, 87 (1:4). Lyuis Dank, 89-avt (1:5).
Gollar: Antonio Valensiya, 4 (0:1). Jessi Lingard, 11 (0:2). Aleksandr Lyakazett, 49 (1:2). Jessi Lingard, 63 (1:3).
Chetlatish: Pol Pogba, 74 (M).
3-dekabr, yakshanba
“Bornmut” — “Sautgempton”
“Manchester Siti” — “Vest Hem”